இப்படத்தை தொடர்ந்து டி.ஆர் எந்த படத்தையும் இயக்கவில்லை. அரசியலில் தன் கவனத்தை திருப்பி இருந்தார். இதை தொடர்ந்து. கடந்த வருடம் விஜய் சேதுபதி நடிப்பில் வெளியான கவண் படத்தில் முக்கிய வேடமேற்றார். கே.வி.ஆனந்த் இயக்கிய இப்படத்தில் மடோனா செபாஸ்டியன், போஸ் வெங்கட் உள்ளிட்ட பலர் நடித்திருந்தனர். படத்திற்கும் நல்ல வரவேற்பு கிடைத்தது. இதையடுத்து, சந்தானம் நடிப்பில் வெளியாகிய சக்கப் போடு போடு ராஜா படத்தில் வா முனிம்மா என தொடங்கும் பாடலை மனைவியுடன் இணைந்து பாடியிருந்தார். இப்படத்திற்கு அவரின் மகனும், நடிகருமான சிம்பு இசையமைத்து இருந்தார் என்பது குறிப்பிடத்தக்கது.